1. ທີ່ຕັ້ງ ແລະ ພາລະບົດບາດ ຂອງຫ້ອງການກະຊວງ
ຫ້ອງການກະຊວງ ແມ່ນອົງການບໍລິຫານໃນລະບົບການຈັດຕັ້ງ ຂອງກະຊວງພະລັງງານ ແລະ ບໍ່ແຮ່, ມີພາລະບົດບາດຊ່ວຍລັດຖະມົນຕີໃນການຕິດຕາມຊຸກຍູ້, ອຳນວຍຄວາມສະດວກ, ໃນການຈັດຕັ້ງປະຕິບັດພາລະບົດບາດ.ໜ້າທີ່ ແລະ ສິດຂອງກະຊວງ ຕາມດຳລັດເລກທີ 372/ນຍ, ລົງວັນທີ 21 ຕຸລາ 2011 ວ່າດ້ວຍການຈັດຕັ້ງເຄື່ອນໄຫວຂອງກະຊວງພະລັງງານ ແລະ ບໍ່ແຮ່.
2. ສິດ ແລະ ໜ້າທີ່ ຂອງຫ້ອງການກະຊວງ
- ສຶກສາ, ຄົ້ນຄວ້າຜັນຂະຫຍາຍແນວທາງນະໂຍບາຍຂອງພັກ-ລັດຖະບານ, ແຜນການ, ແຜນງານຂອງກະຊວງໃຫ້ເປັນໂຄງການ ແລະ ແຜນວຽກລະອຽດຂອງຫ້ອງການ ແລະ ຮັບຜິດຊອບຈັດຕັ້ງປະຕິບັດ;
- ເປັນເສນາທິການໃຫ້ກັບການນຳ ສ້າງແຜນເຄື່ອນໄຫວຊ່ວຍລັດຖະມົນຕີ ໃນການຕິດຕາມຊຸກຍູ້ ແລະ ອຳນວຍຄວາມສະດວກໃນການຈັດຕັ້ງປະຕິບັດພາລະບົດບາດ, ໜ້າທີ່ ແລະ ສິດຂອງກະ ຊວງໃນການບໍລິຫານ, ຄຸ້ມຄອງລັດຕໍ່ຂະແໜງການພະລັງງານ ແລະ ບໍ່ແຮ່ ໃນຂອບເຂດທົ່ວປະ ເທດ ພ້ອມທັງສະໜອງຂໍ້ມູນຂ່າວສານ, ເອກະສານໃຫ້ລັດຖະມົນຕີ;
- ອອກແຈ້ງການ, ແນະນຳ ແລະ ຕິດຕາມການປະຕິບັດ, ແຜນການວຽກງານຂອງຂະແໜງການ ກຳຄືການຈັດຕັ້ງປະຕິບັດມະຕິຄຳສັ່ງ ແລະ ການຊີ້ນຳຂອງລັດຖະມົນຕີ ຢູ່ໃນຂະແໜງການ;
- ຮັບໃຊ້ການເຄື່ອນໄຫວປະຕິບັດໜ້າທີ່ ແລະ ສິດ ຂອງລັດຖະມົນຕີ ໃນການຄຸ້ມຄອງ, ບໍລິຫານ ແລະ ບັນຊາການເຄື່ອນໄຫວວຽກງານຂະແໜງການພະລັງງານ ແລະ ບໍ່ແຮ່ ທັງພາຍໃນ ແລະ ຕ່າງ ປະເທດ;
- ເປັນສູນລວມຂອງກະຊວງໃນການປະສານສົມທົບວຽກງານກັບບັນດາກົມ, ສະຖາບັນ, ລັດວິສາ ຫະກິດອ້ອມຂ້າງກະຊວງ, ທັງເປັນເຈົ້າການປະສານງານກັບບັນດາກະຊວງ ແລະ ທ້ອງຖິ່ນ ຕາມສາຍຕັ້ງ ແລະ ສາຍຂວາງ ທັງພາຍໃນ ແລະ ຕ່າງປະເທດ;
- ຄຸ້ມຄອງເອກະສານຂາເຂົ້າ-ຂາອອກ, ການຈໍລະຈອນເອກະສານ, ສຳເນົາເອກະສານທາງລັດຖະການຂອງກະຊວງ ແລະ ເຮັດວຽກພິທີການ ໃຫ້ແກ່ການນຳກະຊວງ;
- ຄຸ້ມຄອງ, ຂຶ້ນບັນຊີ, ຕິດຕາມຊັບສົມບັດຄົງທີ່ ແລະ ພາຫະນະຮັບໃຊ້ຂອງກະຊວງ. ຂຶ້ນແຜນຈັດຊື້ອຸປະກອນຮັບໃຊ້ຕ່າງໆ ພ້ອມທັງຂຶ້ນແຜນບຳລຸງຮັກສາ ແລະ ສ້ອມແປງ ຕາມລະບຽບການຂອງລັດວາງອອກ;
- ສ້າງແຜນງົບປະມານການລົງທຶນຂອງລັດ, ງົບປະມານບໍລິຫານ, ເງິນດັດສົມ, ເງິນເດືອນ, ເງິນອຸດໜູນຕ່າງໆ ແລະ ສັງລວມແຜນລາຍຮັບວິຊາການປະຈຳປີຂອງກະຊວງ;
- ຄຸ້ມຄອງ, ຕິດຕາມ ແລະ ກວດຜ່ານ, ລາຍຈ່າຍເງິນເດືອນ, ເງິນອຸດໜູນ, ເງິນນະໂຍບາຍ, ງົບປະ ມານບໍລິຫານ, ງົບປະມານຊື້ໃໝ່, ງົບປະມານສົ່ງເສີມດັດສົມ ແລະ ງົບປະມານລົງທຶນຂອງລັດຂອງກະຊວງ;
- ຄຸ້ມຄອງ, ຕິດຕາມ ແລະ ກວດຜ່ານເງິນລາຍຮັບວິຊາການ, ລາຍຈ່າຍເງິນກູ້ຢືມ, ຊ່ວຍເຫຼືອຈາກຕ່າງປະເທດ ແລະ ເງິນກອງທຶນຕ່າງໆຂອງກະຊວງ ໃຫ້ຖືກຕ້ອງຕາມລະບຽບຂອງອົງການຊ່ວຍ ເຫຼືອ ແລະ ລະບຽບຫຼັກການຂອງກະຊວງການເງິນ;
- ຈັດຕັ້ງ ແລະ ຮັບໃຊ້ກອງປະຊຸມຕ່າງໆຂອງກະຊວງເຊັ່ນ: ກະກຽມດ້ານເນື້ອໃນ, ງົບປະມານ ແລະ ວັດຖຸ, ບົດບັນທຶກ, ບົດກ່າວເປີດ-ກ່າວປິດ, ບົດສະຫຼຸບຄໍາເຫັນ ແລະ ອື່ນໆ ຂອງລັດຖະມົນຕີ;
- ຊຸກຍູ້, ແນະນຳບັນດາກົມ, ສະຖາບັນ ແລະ ລັດວິສາຫະກິດອ້ອມຂ້າງກະຊວງ ຈັດຕັ້ງປະຕິບັດບັນດາຂໍ້ຕົກລົງ, ຄຳສັ່ງ, ບົດແນະນຳ ແລະ ແຈ້ງການຂອງນາຍົກລັດຖະມົນຕີ ແລະ ຂອງລັດຖະ ມົນຕີວາງອອກ ກ່ຽວກັບ ວຽກງານຂະແໜງການພະລັງງານ ແລະ ບໍ່ແຮ່;
- ຮັກສາຄວາມສະຫງົບ ແລະ ຄວາມເປັນລະບຽບຮຽບຮ້ອຍຂອງກະຊວງ;
- ເປັນເສນາທິການໃຫ້ແກ່ຄະນະກຳມະທິການສົ່ງເສີມຄວາມກ້າວໜ້າຂອງແມ່ຍິງກະຊວງ;
- ເຮັດໜ້າທີ່ວຽກປະຊາສຳພັນ, ພິທີກອນ, ໂຄສະນາ ແລະ ຖະແຫຼງການວຽກງານຂອງກະຊວງ;
- ເປັນຈຸດປະສານງານວຽກງານລົງທຶນປະຕູດຽວ ເພື່ອສັງລວມຄຳເຫັນ ຂອງ ບັນດາກົມວິຊາການ,ຮ່າງເອກະສານຂໍທິດຊີ້ນຳ ຈາກການນຳກະຊວງ;
- ຄົ້ນຄວ້າ ແລະ ນຳສະເໜີການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍ ແກ່ພະນັກງານ-ລັດຖະກອນຂອງຕົນ;
- ຄົ້ນຄວ້າ ແລະ ນຳສະເໜີການປະຕິບັດວິໄນ ແລະ ນະໂຍບາຍ ແກ່ການຈັດຕັ້ງ ແລະ ບຸກຄົນ ທັງພາຍໃນ ແລະ ຕ່າງປະເທດ ໃນການຈັດຕັ້ງປະຕິບັດໂຄງການ;
- ປະເມີນຜົນການປະຕິບັດວຽກງານຂອງລັດຖະກອນປະຈຳປີ, ການຂຶ້ນແຜນກຳນົດພະນັກງານນຳ ພາ-ຄຸ້ມຄອງ ແລະ ການກຳນົດຕຳແໜ່ງງານຂອງກົມໃຫ້ຄົບຖ້ວນ ໂດຍສົມທົບກັບກົມຈັດຕັ້ງ ແລະ ພະນັກງານ ຂອງກະຊວງ;
- ປະຕິບັດໜ້າທີ່ກວດກາລັດໃນຂອບເຂດຄວາມຮັບຜິດຊອບຂອງຫ້ອງການ ແລະ ຕາມການມອບ ໝາຍຂອງຂັ້ນເທິງ;
- ປະຕິບັດໜ້າທີ່ອື່ນໆ ຕາມການມອບໝາຍຂອງລັດຖະມົນຕີ.
- ກວດກາບັນດາເອກະສານທາງການ ທີ່ນຳສະເໜີຂໍລາຍເຊັນຈາກລັດຖະມົນຕີ;
- ອອກຂໍ້ຕົກລົງ, ແຈ້ງການ ແລະ ເຊັນເອກະສານຕ່າງໆ ທີ່ຢູ່ໃນຄວາມຮັບຜິດຊອບຂອງຫ້ອງການ;
- ພົວພັນ, ແຈ້ງການ, ຮຽກເຊີນປະຊຸມບັນດາກົມກອງ, ສະຖາບັນ ແລະ ພະແນກການສາຍຕັ້ງຂັ້ນທ້ອງ ຖິ່ນ ແລະ ພາກສ່ວນທີ່ກ່ຽວຂ້ອງທັງພາຍໃນ ແລະ ຕ່າງປະເທດ ຕາມຂອບເຂດສິດຂອງຕົນ ແລະ ຕາມການມອບໝາຍຂອງລັດຖະມົນຕີ;
- ສົມທົບກັບກົມແຜນການ ແລະ ການຮ່ວມມືຂອງກະຊວງ ເພື່ອພົວພັນຮ່ວມມື, ພົບປະເຈລະຈາ, ເຊັນບົດບັນທຶກ ແລະ ສັນຍາ ກັບອົງການຈັດຕັ້ງຕ່າງໆ ທັງພາຍໃນ ແລະ ຕ່າງປະເທດ ຕາມການມອບໝາຍຂອງລັດຖະມົນຕີ;
- ຕິດຕາມ, ຊຸກຍູ້, ເກັບກຳສະພາບການປະຕິບັດວຽກງານຂອງຂະແໜງການພະລັງງານ ແລະ ບໍ່ແຮ່ ເພື່ອລາຍງານລັດຖະມົນຕີ;
- ຄຸ້ມຄອງ, ຕິດຕາມ ແລະ ກວດກາ ການຈັດຕັ້ງນຳໃຊ້ງົບປະມານຂອງກະຊວງ;
- ໂຄສະນາເຜີຍແຜ່ບົດບາດຂອງແມ່ຍິງ, ເນື້ອໃນຂອງສົນທິສັນຍາວ່າດ້ວຍການລົບລ້າງທຸກຮູບການຈຳແນກຕໍ່ແມ່ຍິງ, ປົກປ້ອງສິດຜົນປະໂຫຍດອັນຊອບທຳຂອງແມ່ຍິງໃນຂະແໜງການ;
- ເຊັນເອກະສານຕ່າງໆທີ່ກ່ຽວຂ້ອງກັບວຽກງານຂອງຫ້ອງການ ແລະ ຕາມການມອບໝາຍຂອງລັດ ຖະມົນຕີ;
- ຈັດຕັ້ງປະຕິບັດ ແລະ ດຳເນີນການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍ ແກ່ພະນັກງານ-ລັດຖະກອນຂອງກົມຕາມການຕົກລົງຂອງລັດຖະມົນຕີ;
- ເຂົ້າຮ່ວມການກວດກາລັດໃນຂອບເຂດຄວາມຮັບຜິດຊອບຂອງກົມ ແລະ ຕາມການມອບໝາຍຂອງຂັ້ນເທິງ;
- ປະຕິບັດສິດອື່ນໆ ຕາມການມອບໝາຍຂອງລັດຖະມົນຕີ.
3. ໂຄງປະກອບກົງຈັກການຈັດຕັ້ງ ຫ້ອງການກະຊວງປະກອບມີບັນດາພະແນກດັ່ງນີ້:
- ພະແນກຄຸ້ມຄອງບໍລິຫານ.
- ພະແນກການເງິນ.
- ພະແນກເລຂານຸການ ແລະ ພິທີການ.
- ພະແນກປະຊາສຳພັນ ແລະ ໄອທີ (ສ້າງຂື້ນໃໝ່).
- ພະແນກສັງລວມລົງທຶນປະຕູດຽວ (ສ້າງຂື້ນໃໝ່).
- ພະແນກສົ່ງເສີມຄວາມກ້າວໜ້າຂອງແມ່ຍິງ.
4. ໂຄງຮ່າງການຈັດຕັ້ງຂອງຫ້ອງການກະຊວງ